

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina

opcina@bebrina.hr

OIB: 52630455645

Tel: 035/433-109

KLASA: 021-05/20-01/5

URBROJ: 2178/02-03-20-1

Bebrina, 2. ožujka 2020. godine

Temeljem članka 31. stavka 13. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 32. Statuta općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i „Glasnika Općine Bebrina“ broj 1/2019), na 26. sjednici Općinskog vijeća općine Bebrina održanoj 2. ožujka 2020. godine donosi se

**ODLUKA**

**O IMENOVANJU ČLANOVA POVJERENSTVA ZA ZAKUP NA POLJOPRIVREDNOM ZEMLJIŠTU U VLASNIŠTVU DRŽAVE**

**Članak 1.**

Ovom odlukom imenuju se članovi Povjerenstva za zakup na poljoprivrednom zemljištu u vlasništvu države (u daljnjem tekstu: Povjerenstvo za zakup) za područje općine Bebrina.

Sukladno članku 31. stavku 13. Zakona o poljoprivrednom zemljištu („Narodne novine“ broj 20/18, 115/18 i 98/19) Povjerenstvo za zakup čini pet članova: po jedan predstavnik pravne, geodetske i agronomske struke te dva predstavnika Općinskog vijeća općine Bebrina.

**Članak 2.**

Članovima Povjerenstva iz članka 1. ove Odluke imenuju se:

1. Ivana Penić, mag.iur.
2. Matija Japundžić, mag.ing.agr., magistar agronomije
3. Stjepan Rakitić, dipl.ing.geo., diplomirani inženjer geodezije
4. Marijan Crnac, član Općinskog vijeća
5. Josip Ćosić, član Općinskog vijeća

Članovi Povjerenstva kao i članovi njihovih obiteljskih poljoprivrednih gospodarstava ne mogu biti sudionici javnih natječaja za zakup koji su u nadležnosti rada tog Povjerenstva.

Članovi Povjerenstva imaju pravo na naknadu za svoj rad. Iznos naknade odredit će posebnom odlukom Općinski načelnik.

**Članak 3.**

Mandat članova Povjerenstva imenovanih iz reda članova Općinskog vijeća traje do isteka tekućeg mandata Općinskog vijeća općine Bebrina.

**Članak 4.**

Povjerenstvo predlaže Općinskom vijeću općine Bebrina odluku o izboru najpovoljnije ponude za zakup poljoprivrednog zemljišta u vlasništvu Republike Hrvatske.

Povjerenstvo obavlja i druge zadaće i poslove vezane za zakup poljoprivrednog zemljišta u vlasništvu države na području općine Bebrina, a sukladno zakonskim i podzakonskim propisima.

**Članak 5.**

Stručne poslove za potrebe Povjerenstva za zakup vezane uz provedbu postupaka javnog natječaja za zakup poljoprivrednog zemljišta u vlasništvu države, kao i sve ostale poslove, obavlja Jedinstveni upravni odjel općine Bebrina.

**Članak 6.**

Ova Odluka stupa na snagu osmog dana od dana objave u „Glasniku Općine Bebrina“.

OPĆINSKO VIJEĆE OPĆINE BEBRINA

**PREDSJEDNIK OPĆINSKOG VIJEĆA**

**Mijo Belegić, ing.**

Dostaviti:

1. Glasnik Općine Bebrina
2. Ministarstvo poljoprivrede, Ulica grada Vukovara 78, 10000 Zagreb
3. Jedinstveni upravni odjel
4. Članovima povjerenstva